钦定古今图书集成/明伦汇编/氏族典/第412卷 > 杜佑
## 钦定古今图书集成/明伦汇编/氏族典/第412卷 > 杜佑

按《唐书杜佑传》：“佑字君卿，京兆万年人。父希望，鸿胪
卿。佑以荫补济南参军事，剡县丞。尝过润州，刺史韦
元甫署司法参军。入为工部郎中，再迁容管经略使。
杨炎辅政，历金部郎中，以户部侍郎判度支。卢杞恶
之，出为苏州刺史，改饶州，俄迁岭南节度使。佑为开
大衢，疏析廛闬，以息火灾。召拜尚书右丞，俄出为淮”
南节度使。贞元十九年，拜检校司空、同中书门下平
章事。德宗崩，诏摄冢宰，进检校司徒，封岐国公。后数
年，固乞骸骨，许之。元和七年卒，谥曰安简。佑资嗜学，
精于吏职，为治不皦，察数斡计赋，相民利病而上下
之。议者称佑治行无缺。